नयाँ शक्ति नेपालका संयोजक डा. बाबुराम भट्टराईले नेपाल एकिकरण गर्ने शाहप्रति विवाद नगर्न समेत आग्रह गरे। 'राष्ट्रियता जस्तो विषयलाई विवादको विषय नबनाऔं, नेपाल रहेर हामी छौ नेपाली छौ। नेपाल नरहे हामी कोहीपनि नेपाली रहदैनौं नेपाली नरहे हामी कोहीपनि पार्टी विचार केहीपनि रहदैन। त्यसैले यसलाई साझा बनाऔं,' पूर्वप प्रधानमन्‍त्री भट्टराईले भने,'नेपालको वर्तमान केन्द्रीय राज्य निर्माणमा अग्रणी भूमिका निर्वाह गर्नुभएका पृथ्वीनारायण शाहले चार वर्ण ३६ जातको फूलबारी भनेर त्यही दिशामा सङ्केत गर्नुभएको हो। पछिल्लो समयमा सबै जातिले अपनत्व महसुस गर्न नसक्दा थोरै बहस र विवाद भयो।'
